CELEX: 62018CN0464
Language: el
Date: 2018-07-17 00:00:00
Title: Υπόθεση C-464/18: Αίτηση προδικαστικής αποφάσεως την οποία υπέβαλε το Juzgado de lo Mercantil de Gerona (Ισπανία) στις 17 Ιουλίου 2018 — ZX κατά Ryanair DAC

29.10.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 392/4
            
         
      Αίτηση προδικαστικής αποφάσεως την οποία υπέβαλε το Juzgado de lo Mercantil de Gerona (Ισπανία) στις 17 Ιουλίου 2018 — ZX κατά Ryanair DAC
      (Υπόθεση C-464/18)
      (2018/C 392/07)
      Γλώσσα διαδικασίας: η ισπανική
      
         Αιτούν δικαστήριο
      
      Juzgado de lo Mercantil de Gerona
      
         Διάδικοι στην υπόθεση της κύριας δίκης
      
      
         Ενάγουσα: ZX
      
         Εναγομένη: Ryanair DAC
      
         Προδικαστικά ερωτήματα
      
      
                  1)
               
               
                  Απαιτεί η προβλεπόμενη και ρυθμιζόμενη στο άρθρο 26 του κανονισμού (ΕΕ) 1215/2012 (1) σιωπηρή παρέκταση δικαιοδοσίας, σε όλες τις πτυχές της, αυτοτελή και ενιαία ερμηνεία για όλα τα κράτη μέλη, με αποτέλεσμα να μην επηρεάζεται η ερμηνεία αυτή από τους περιορισμούς που εισάγουν οι κανόνες των κρατών μελών σχετικά με την εγχώρια αρμοδιότητα των δικαστηρίων;
               
            
                  2)
               
               
                  Συνιστά η προβλεπόμενη και ρυθμιζόμενη στο άρθρο 26 του κανονισμού 1215/2012 σιωπηρή παρέκταση δικαιοδοσίας «αμιγή» κανόνα διεθνούς δικαιοδοσίας, ο οποίος καθορίζει αποκλειστικά και μόνο τα δικαστήρια κράτους μέλους, αλλά αναθέτει στο δικονομικό δίκαιο του οικείου κράτους να προσδιορίσει το συγκεκριμένο κατά τόπον αρμόδιο δικαστήριο ή συνιστά, αντιθέτως, κανόνα για τον καθορισμό τόσο της διεθνούς δικαιοδοσίας όσο και της κατά τόπον αρμοδιότητας;
               
            
                  3)
               
               
                  Μπορεί, λαμβανομένων υπόψη των περιστάσεων της υποθέσεως, να θεωρηθεί ότι το γεγονός ότι η πτήση εκτελείται από αεροπορική εταιρία που έχει την έδρα της σε άλλο κράτος μέλος, αλλά έχει σημείο αναχωρήσεως ή αφίξεως εντός κράτους μέλους στο οποίο η εταιρία διαθέτει υποκατάστημα, το οποίο παρέχει παρεπόμενες υπηρεσίες στην εταιρία και μέσω του οποίου δεν αγοράστηκαν τα εισιτήρια, συνιστά περίπτωση διαφοράς σχετικής με την εκμετάλλευση υποκαταστήματος, πρακτορείου ή κάθε άλλης εγκαταστάσεως, στην οποία υφίσταται το συνδετικό στοιχείο για την υπαγωγή στη δικαιοδοσία του άρθρου 7, σημείο 5, του κανονισμού (ΕΕ) 1215/2012;
               
            
         (1)  Κανονισμός (ΕΕ) 1215/2012 του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2012, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις (ΕΕ 2012, L 351, σ. 1).